钦定古今图书集成/明伦汇编/氏族典/第433卷 > 《廖用贤尚友录》 > 鲍云龙
## 钦定古今图书集成/明伦汇编/氏族典/第433卷 > 《廖用贤尚友录》 > 鲍云龙

按《万姓统谱》：“云龙字景翔，歙人。幼嗜书，至忘寝食。长
博通经史，《易》学尢精。从师闵后，甫试郡庠，逾年当陞
职，云龙乞以让其师，郡博士嘉之，遂两陞焉。乡试中
亚选，偕同里郑芭待试国庠。将入棘闱，郑疾卒，云龙
不就试，倾资护芭丧以归，闻者义之。居乡教授生徒，
潜心理学，有《天原发微》若干卷。”